Skoklefall kirke

Skoklefall kirke, også omtalt som Skoklefall kapell, er en langkirke fra 1936 i Nesodden kommune, Søndre Follo prosti i Viken fylke.

Byggverket er tømret i tre og har sitteplass til ca. 130 personer. Både altertavle, prekestol og døpefont er laget og dekorert av Terje Grøstad på 1960-tallet. Skoklefall kirke har ikke kirkegård.

Grunnsten for kirken ble lagt ned 16. januar 1935 av daværende biskop i Oslo, Johan P. Lunde. Arkitekt var Carl Michalsen. Bygget ble oppført av byggmestre og tømrere hentet fra Hallingdal, Arnfinn og Knut Hodnungseth, og Knut Blakkestad. Til og med tømmeret de brukte var fra Hallingdal.

Litteratur 
 Nesoddens historie bind III, av Harald Lorentzen.
 Sigrid og Håkon Christie: Skoklefall kapell i «Norges kirker»

Eksterne lenker 
 
 Nesodden kirkelige fellesråd
 

Kirker i Nesodden
Kirker i Søndre Follo prosti
Kulturminner i Nesodden
Norske kirker fra 1936
Langkirker i Borg bispedømme
Carl Michalsen